Publication: Magyar Közlöny
Issue: MK-1998-120 (Year: 1998, Number: 120)
Era: 1990-2004
Section: alapelveiről szóló 27/1993. (IV. 23.) OGY határozat.
Paragraph Index: 1836

16. Az új típusú kihívások, kockázatok és veszélyek sajátossága, hogy komplex módon jelentkeznek, és hatásaik az államhatárokon átnyúlnak. Az ellenük való hatékony fellépés szoros nemzetközi együttműködést tesz szükségessé a kül-, a gazdaság- és a védelempolitika területén kívül is. Ennek érdekében a Magyar Köztársaság mind kétoldalú, mind többoldalú keretekben aktívan részt vesz a kihívások és kockázatok megelőzésére és kezelésére irányuló nemzetközi erőfeszítésekben, különös tekintettel az igazságügyi, a belügyi, a vám- és pénzügyi, a környezet- és katasztrófavédelmi, valamint más érintett szervek tevékenységére.

Source: https://magyarkozlony.hu/hivatalos-lapok/83bf58d787e9a96f6cc4c5fc835d0841826466b1/dokumentumok/bbdb51f0659869fea4b4b17b25fc03393992a8b1/letoltes